किन्तु उस मध्ययुगीन दमन व उत्पीड़न से स्वतंत्र हुई मानवता अब उपभोक्तावाद के जिस नए सुनहरे जाल के प्रति आकर्षित होने लगी है वह उनकी स्वतंत्रता को स्वच्छन्दता व मर्यादाहीनता की दूसरी पराकाष्ठा की ओर धकेल रहा है। न केवल सामाजिक जीवन में, व्यापार में व राजनीति में घूस, भ्रष्टाचार व बेईमानी बढ़ रही है, मानवीय संबंधों में भी प्रेम, सहयोग व भाईचारे का स्थान गलाकाट स्पर्द्धा, हिंसा और स्वार्थपरता लेती जा रही है। स्वतंत्रता का अर्थ अब स्वच्छंदता, तोड़फोड़ और क्रूरता होता जा रहा है जबकि समानता और भ्रातृत्व के भाव बराबर निर्वासित होते जा रहे हैं। लोग बराबर के बजाए ‘‘बराबर से अधिक‘‘ होने की मांग करने लगे हैं और यौन-स्वातंÛय पश्चिमी देशों में समलैंगिकता जैसे असामान्य संबंधों को भी सामान्य पारिवारिक संबंधों के रूप में स्वीकार किए जाने पर बल देने लगा है।